Wolf Children

Wolf Children (alternativ tittel: The Wolf Children Ame and Yuki, japansk: おおかみこどもの雨と雪 Ōkami Kodomo no Ame to Yuki) er en japansk animasjonsfilm fra 2012. Den er skrevet og regissert av Mamoru Hosoda, og forteller om oppveksten til de to barna Ame (Regn) og Yuki (Snø) som kan forandre seg til ulver.

Filmen hadde verdenspremiere i Paris 25. juni 2012, og hadde ordinær kinopremiere i Japan 21. juli 2012. Den ble sett av 276 326 personer i åpningshelga, og var den nest mest sette filmen på kino. Etter fire uker hadde den spilt inn 1,6 milliarder yen.

Filmen ble vist under Film fra Sør i 2012, hvor den vant både hovedprisen Sølvspeilet og publikumsprisen.Årets prisvinnere - Film fra Sør 2012 . Film fra sørs nettsider. Filmen settes opp til ordinær kinodistribusjon 15. november 2013.

 Handling 
I Tokyo blir en student, Hana, forelsket i en gåtefull mann. Mannen avslører at han kan forvandle seg til en ulv, og de får etter hvert to ulvbarn: Datteren Yuki og sønnen Ame. Like etter blir faren drept i en ulykke når han jakt etter mat til barna deres. Hanas liv som alenemor er vanskelig. Yuki og Ame bytter ofte mellom deres menneskelige og ulveform, og Hana må skjule dem fra resten av verden. Etter at hun får besøk fra sosialarbeidere som er bekymret for barna, flytter de til landsbygda vekk fra nysgjerrige naboer. Hun arbeider hardt for å reparere et falleferdig hus, og samtidig dyrke deres egen mat.

Med hjelp fra en gammel mann som heter Nirasaki, lærer hun å dyrke tilstrekkelig mat, og blir etter hvert venn med noen av lokalbefolkningen. En dag drukner Ame nesten i en elv, etter å ha prøvd å få tak i fisk. Mn Yuki redder ham, og Ame blir mer trygg på sine evner som ulv. Yuki ønsker å gå på skole som vanlige barn. Hana godtar dette, så lenge Yuki holder ulven i seg hemmelig. Yuki får snart venner ved skolen. I mellomtiden er Ame mer interessert i skogen, og får hjelp fra en eldre rev om overlevelse i naturen. I fjerde klasse begynner en ny student i Yukis klasse, Sōhei, som innser at noe er merkelig med henne. Når han forfølger og trakasserer henne, blir Yuki sint og forvandler seg til en ulv. Hun skader ham, og han får et arr på høyre øre. Men Sōhei påstår at en ulv angrep ham, og dekker over for Yuki.

 Referanser 

 Eksterne lenker 



Kategori:Filmer fra 2012
Kategori:Japanske animerte fantasyfilmer
Kategori:Japanskspråklige filmer
Kategori:Sølvspeilet-vinnere
Kategori:Japanske animerte dramafilmer